Document ID: /roh_data/filtered/fineweb-2-filterrobots_roh.jsonl.gz/61391

Tgi che fa in delict cun ir sco in nar cun in vehichel na duai betg stuair ir en mintga cas en praschun. Suenter il Cussegl naziunal vul era la Cumissiun per dumondas giuridicas dal Cussegl dals chantuns abolir il chasti minimal.
Ina cumissiun da minoritad pretenda da betg abolir il chasti minimal, per ch'i possia vegnir sclerì il context dad ina revisiun da la lescha davart il traffic sin via. L'uschenumnà artitgel da rowdys han cunzunt circuls burgais adina puspè crititgà ils davos onns. Enstagl da stritgar l'artitgel, senza cumpensaziun, ha il Cussegl naziunal decidì d'abolir il chasti minimal dad in onn praschun, e da puspè pudair realisar chastis pecuniars.